ET
L 229/32
Euroopa Liidu Teataja
18.9.2023
Artikkel 21
Peamised turuosalised Liikmesriigid teevad koostöös komisjoniga ning artikli 19 kohaselt kindlaks peamised turuosalised nende territooriumil asuvates pooljuhtide tarneahelates, võttes arvesse järgmisi elemente: a) muude selliste liidu ettevõtjate arv, kes sõltuvad turuosalise pakutavast teenusest või kaubast; b) peamise turuosalise turuosa selliste teenuste või kaupade turul liidus või kogu maailmas; c) turuosalise tähtsus teenuse või kauba pakkumise piisava taseme säilitamisel liidus, võttes arvesse alternatiivide olemasolu kõnealuse teenuse osutamiseks või kauba pakkumiseks; d) mõju, mida turuosalise osutatava teenuse või kauba pakkumise katkemine võib avaldada liidu pooljuhtide tarneahelale ja sellest sõltuvatele turgudele.
2. ja gu Hoi at u se d ja kr ii sie t a p i a ktive e r im i ne
Artikkel 22
Hoiatused ja ennetusmeetmed 1.
Kui riigi pädev asutus saab teada pooljuhtide tarne tõsise häire ohust või tal on konkreetset ja usaldusväärset teavet mis tahes muu asjakohase riskiteguri või sündmuse ilmnemise kohta, teavitab ta sellest põhjendamatu viivituseta komisjoni. 2.
Kui komisjon saab teada pooljuhtide tarne tõsise häire ohust või tal on konkreetset ja usaldusväärset teavet mis tahes muu asjakohase riskiteguri või sündmuse ilmnemise kohta, sealhulgas varajase hoiatamise indikaatorite põhjal, lõike 1 kohasest või rahvusvahelistelt partneritelt saadud hoiatusest tulenevalt, võtab ta põhjendamatu viivituseta järgmised ennetusmeetmed: a) kutsub kokku Euroopa pooljuhtide nõukoja erakorralise istungi, et koordineerida järgmisi toiminguid: i)
korraldada arutelu pooljuhtide tarnehäirete tõsiduse üle;
ii) arutada, kas artiklis 23 osutatud menetluse algatamine võib olla vajalik ja proportsionaalne; iii) korraldada arutelu selle üle, kas on asjakohane, vajalik ja proportsionaalne, et liikmesriigid ostaksid ennetusmeetmena ühiselt pooljuhte, vahesaadusi või tooraineid (edaspidi „ühishange“); iv) alustada dialoogi pooljuhtide väärtusahela sidusrühmadega, et teha kindlaks ennetusmeetmed, neid ette valmistada ja võimaluse korral koordineerida; b) alustab rahvusvahelisi kohustusi järgides liidu nimel konsultatsioone või koostööd asjaomaste kolmandate riikidega, et leida tarneahela häiretele koostööpõhised lahendused, mis võib vajadusel hõlmata asjaomaste rahvusvaheliste foorumite koordineerimist.
c) palub riikide pädevatel asutustel hinnata peamiste turuosaliste valmisolekut.